[{"text_idx": "#000005", "text": "Bydd Gw\u0302yl NantIaith yn cael ei chynnal dydd Sadwrn 31 Hydref ar AM (Am bob dim) \u2013 platfform digidol Cymraeg. Bydd yr w\u0302yl yn cynnwys cyfuniadau o sesiynau a gweithdai byw dros Zoom a sesiynau wedi\u2019u recordio o flaen llaw fydd yn cael eu darlledu ar AM yn ystod y dydd."}, {"text_idx": "#000006", "text": "Mae\u2019r sesiynau\u2019n cynnwys rhywbeth i bawb, o blant i oedolion i deuluoedd ac i ddysgwyr. Bydd sesiynau yoga a dawns, ysgrifennu creadigol a barddoni yn ogystal a\u0302 choginio a sgyrsiau difyr gan Huw Brassington a Twm Elias."}, {"text_idx": "#000008", "text": "\u201cRo\u0302l Menter Iaith fel Hunaniaith ydi hyrwyddo defnydd o\u2019r Gymraeg fel cyfrwng hamddena ac adloniant i bwy bynnag sy\u2019n ei siarad neu ei dilyn. Tipyn o her fu parhau a\u2019n gwaith dros gyfnod y pandemig ond mi ydym wedi sylweddoli fod cynnig gweithgareddau ar-lein fel hyn yn cyrraedd cynulleidfaoedd newydd\u201d."}, {"text_idx": "#000009", "text": "\u201cMantais arall fu i ni droi at sefydliadau blaenllaw fel Nant Gwrtheyrn, sydd ar riniog ein drws i gydweithio mewn modd sy\u2019n elwa ni\u2019n dau. Dwi\u2019n llawn hyder y bydd y cydweithio\u2019n parhau unwaith y bydd amgylchiadau yn sefydlogi wedi\u2019r cyfnod heriol yma.\u201d"}, {"text_idx": "#000011", "text": "\u201cFel pob sefydliad arall yng Nghymru, \u2018addasu\u2019 ydi gair y flwyddyn. Gan nad yw\u2019n bosib cynnal digwyddiadau ar y safle ar hyn o bryd, rhaid addasu a meddwl beth allwn ni gynnig i bobl ar-lein, sydd hefyd yn hybu ac yn cefnogi\u2019r iaith Gymraeg\u201d."}, {"text_idx": "#000012", "text": "\u201cRydym wedi gweld cynnydd aruthrol dros y misoedd diwethaf yn y cynnwys a\u2019r arlwy sydd ar gael yn ddigidol drwy gyfrwng y Gymraeg. O bodlediadau i ddigwyddiadau rhithiol, mae bwrlwm a gwirioneddol diddordeb yn yr iaith i weld yn glir ar-lein ac rydym yn hynod o falch o allu ymuno a chyfrannu at y bwrlwm hwn drwy gyd-weithio gyda Hunaniaith."}, {"text_idx": "#000013", "text": "\u201cGobeithio bydd y diwrnod yn dod ag ychydig o hapusrwydd ac adloniant Cymraeg i gartrefi pobl ar draws Gymru yn ystod y cyfnod clo.\u201d"}, {"text_idx": "#000014", "text": "I weld mwy o fanylion am y digwyddiad neu i gofrestru ar gyfer sesiwn benodol ewch i: "}, {"text_idx": "#000017", "text": "Creuwyd gan Gwe Cambrian Web Cyf"}, {"text_idx": "#000019", "text": "Mentrau Iaith Cymru is an equal opportunities employer committed to promoting equality, diversity and inclusion."}, {"text_idx": "#000020", "text": "Created by Gwe Cambrian Web Cyf"}]